CELEX: 32022R0238
Language: fi
Date: 2022-02-21 00:00:00
Title: Neuvoston asetus (EU) 2022/238, annettu 21 päivänä helmikuuta 2022, Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 muuttamisesta

21.2.2022   
               
               
                  FI
               
               
                  Euroopan unionin virallinen lehti
               
               
                  L 40/8
               
            
         NEUVOSTON ASETUS (EU) 2022/238,
         annettu 21 päivänä helmikuuta 2022,
         Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Myanmarin/Burman tilanteen johdosta määrättävistä rajoittavista toimenpiteistä annetun päätöksen 2013/184/YUTP muuttamisesta 21 päivänä helmikuuta 2022 annetun neuvoston päätöksen (YUTP) 2022/243 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) N:o 401/2013 (2) pannaan täytäntöön useita neuvoston päätöksessä 2013/184/YUTP (3) säädettyjä toimenpiteitä, mukaan lukien tiettyjen luonnollisten henkilöiden, oikeushenkilöiden, yhteisöjen ja elinten varojen ja taloudellisten resurssien jäädyttäminen.
                  
               
                     (2)
                  
                  
                     Myanmarin/Burman edelleen vakavan tilanteen vuoksi neuvosto hyväksyi 21 päivänä helmikuuta 2022 päätöksen (YUTP) 2022/243, jolla lisätään 22 henkilöä ja 4 yhteisöä päätöksen 2013/184/YUTP liitteessä olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
                  
               
                     (3)
                  
                  
                     Jotta vältettäisiin yhden kyseisistä yhteisöistä nimeämisestä aiheutuvat tahattomat seuraukset, päätöksellä (YUTP) 2022/243 otettiin päätökseen 2013/184/YUTP uusi poikkeus, joka koskee varojen jäädyttämistä ja kieltoa asettaa varoja tai taloudellisia resursseja kyseisen yhteisön saataville. Tämän poikkeuksen ansiosta unionin toimijat voivat toteuttaa öljy- ja kaasulähteiden käytöstäpoistoja kansainvälisten standardien mukaisesti ja irtisanoa sopimuksiat kyseisen yhteisön kanssa.
                  
               
                     (4)
                  
                  
                     Asetus (EU) N:o 401/2013 olisi sen vuoksi muutettava vastaavasti.
                  
               
                     (5)
                  
                  
                     Sen varmistamiseksi, että tässä asetuksessa säädetyt toimenpiteet ovat tehokkaita, tämän asetuksen olisi tultava voimaan välittömästi,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetukseen (EU) N:o 401/2013 artikla seuraavasti:
            
               
                  ”4 db artikla
                  Poiketen siitä, mitä 4 a artiklassa säädetään, jäsenvaltion toimivaltaiset viranomaiset voivat myöntää luvan tiettyjen, liitteessä IV olevassa merkinnässä 10 luetellulle yhteisölle kuuluvien jäädytettyjen varojen tai taloudellisten resurssien vapauttamiseen, tai tiettyjen varojen tai taloudellisten resurssien asettamiseen kyseisen yhteisön saataville asianmukaisiksi katsominsa ehdoin ja todettuaan, että kyseiset varat tai taloudelliset resurssit ovat tarpeen
                  
                              a)
                           
                           
                              kansainvälisten standardien mukaiseen öljy- ja kaasulähteiden käytöstäpoistoon liittyviin tehtäviin, kuten jätteen loppukäsittely, turvallisuuden ja ympäristön ennallistamisen edellyttämät alueen kunnostustoimet, tähän liittyvän teknisen avun antaminen, tähän liittyvien verojen ja tullien sekä työntekijöiden palkkojen ja sosiaalietuuksien maksaminen; tai
                           
                        
                              b)
                           
                           
                              ennen 31 päivää heinäkuuta 2022 osakkeiden tai osuuksien siirtoon, joka on tarpeen liitteessä IV olevassa merkinnässä 10 luetellun yhteisön kanssa ennen 21 päivää helmikuuta 2022 tehtyjen sopimusten irtisanomiseen.”
                           
                        
            
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Katso tämän virallisen lehden sivu 28.
         
            (2)  Neuvoston asetus (EU) N:o 401/2013, annettu 2 päivänä toukokuuta 2013, Myanmarin/Burman tilanteen johdosta määrättävistä rajoittavista toimenpiteistä ja asetuksen (EY) N:o 194/2008 kumoamisesta (EUVL L 121, 3.5.2013, s. 1).
         
            (3)  Neuvoston päätös 2013/184/YUTP, annettu 22 päivänä huhtikuuta 2013, Myanmarin/Burman tilanteen johdosta määrättävistä rajoittavista toimenpiteistä (EUVL L 111, 23.4.2013, s. 75).